от Регламент (ЕС) No 251/2014.
 (6)
 Поради това съществуващите географски означения „Nürnberger Glühwein“, „Samoborski bermet“, „Thüringer Glühwein“, „Vermut di Torino“ или „Vermouth di Torino“ и „Vino Naranja del Condado de Huelva“ следва да бъдат вписани в регистъра като географски указания за ароматизирани лозаро-винарски продукти, на които е предоставена правна закрила съгласно Регламент (ЕС) No 251/2014.
 (7)
 Комисията не получи техническото досие и националното решение за одобрение на съществуващото географско означение „Vermouth de Chambéry“. Поради това съществуващото географско означение „Vermouth de Chambéry“ изгуби предоставената му правна закрила, считано от 29 март 2017 г. Тъй като регистърът все още не е създаден, Комисията следва да се въздържи да впише наименованието „Vermouth de Chambéry“ в него.
 (8)
 За яснота и предвид постъпило искане от страна на заявителите наименованието на съществуващото италианско географско означение, посочено в приложение II към Регламент (ЕИО) 1601/91 като „Vermouth di Torino“ или „Vermut di Torino“ в зависимост от езиковите версии на регламента, следва да бъде вписано в регистъра като „Vermut di Torino“/„Vermouth di Torino“,
 ПРИЕ НАСТОЯЩИЯ РЕГЛАМЕНТ:
 Член 1
 Регистър
 1. Посоченият в член 21 от Регламент (ЕС) No 251/2014 електронен регистър на географските указания за ароматизирани лозаро-винарски продукти („регистърът“) се създава с помощта на цифрова система, до която Комисията предоставя достъп на обществеността.
 2. В регистъра се включва наименованието (се включват наименованията) на ароматизираните лозаро-винарски продукти, на които е предоставена правна закрила като географски указания съгласно Регламент (ЕС) No 251/2014.
 Член 2
 Съществуващи географски означения
 Изброените по-долу съществуващи географски означения се включват в регистъра като географски указания, на които е предоставена правна закрила в съответствие с Регламент (ЕС) No 251/2014:
 а)
 „Nürnberger Glühwein“;
 б)
 „Samoborski bermet“;
 в
 „Thüringer Glühwein“;
 г)
 „Vermut di Torino“/„Vermouth di Torino“;
 д)
 „Vino Naranja del Condado de Huelva“.
 Член 3
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 февруари 2020 година.
 За Комисията
 Председател
 Ursula VON DER LEYEN
 (1) OВ L 84, 20.3.2014 г., стр. 14.
 (2) Регламент (ЕИО) No 1601/91 на Съвета от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти (ОВ L 149, 14.6.1991 г., стр. 1).
 